Rozario

Rozario (el la latina vorto rosarium, signifanta rozujaron) estas la nomo kaj de populara tradicia preĝaro inter katolikoj kaj de la globetaro mem, kiun oni uzas por kalkuli la preĝojn. Kvankam preĝado per globetaro inter katolikaj kaj ortodoksaj kristanoj estas tradicio antikva, la moderna katolika rozario, evoluinta ekde la 13-a jarcento, estis disvastigita de la dominikanoj en la 15-a jarcento. Johano Paŭlo la 2a diris: «Pere de la rozario, fideluloj ricevas abundajn gracojn el la manoj de la Dipatrino mem».https://www.vatican.va/content/john-paul-ii/en/apost_letters/2002/documents/hf_jp-ii_apl_20021016_rosarium-virginis-mariae.html

La preĝo konsistas de parto voĉa kaj parto mensa:

En la mensa parto, oni meditas pri unu el la 20 misteroj de la vivo de Maria kaj Jesuo. Post la meditado sekvas la parto voĉa: oni preĝas unu Patronianhttps://vortaro.net/#Patronia_kd (ĉe la granda aŭ aparta globeto) kaj poste dek Anĝelajn Salutojn (ĉe la dek globetoj post la aparta globeto). Ĉiu globeto simbolas propran preĝon kaj oni movas la fingron ronde de la globetaro por plenumi ĉiujn ilin. Ĉi tio estas la esenca rozario, sed ĉiu lando kaj epoko variigas ĝin kun aldonaĵoj, precipe kun komencaj kaj finaj preĝoj.

 Preĝmaniero 
Unu el la plej konataj manieroj trapreĝi rozarion estas la jena:

 Kolumno 1  Kolumno 2 la kruco  oni krucosignas sin, dirante Krucosignon kaj Apostolan Kredon globeto 1  Patro nia globetoj 2, 3, 4  Anĝela Saluto spaco inter globeto 4 kaj 5  Gloro al la Patro (ankaŭ Ho bona Jesuo, eventuale) kaj anonco de la unua mistero globeto 5  Patro nia kaj meditado pri la ĵus-anoncita mistero globetoj 6 ĝis 15 (unua dekopo)  Anĝela Saluto spaco inter globetoj 15 kaj 16  Gloro al la Patro (ankaŭ Ho bona Jesuo, eventuale) kaj anonco de la dua mistero globeto 16  Patro nia kaj meditado pri la ĵus-anoncita mistero ...  ... la agrafo  Saluton Reĝino la kruco  oni krucosignas sin, dirante Krucosignon

 La misteroj 
eta|249x249ra|La rozaria preĝo Ho bona Jesuo devenas de la Maria apero ĉe Fátima.
Unuj preĝas ĉiom da misteroj tage, aliaj nur po unu en tago, sed pli tipe oni preĝas po kvin misterojn (unu trionon de la tuta originala rozario) en tago. Ĝis 2002, ekzistis nur 15 misteroj. La Kvin Lumajn Misterojn enkondukis la papo Johano Paŭlo la 2-a en oktobro 2002, por festi la Jaron de la Rozario, de oktobro 2002 ĝis oktobro 2003.

 La Kvin Ĝojaj Misteroj (preĝotaj lunde kaj sabate)
 La Anunciacio - Gabrielo anoncas al Maria pri la naskota Jesuo
 La Vizito de Maria - Maria vizitas Elizabeton, sian kuzinon, kiu estas graveda je Johano la Baptisto
 La Naskiĝo de Jesuo
 La Prezentado de Jesuo en la Templo kiel la unuenaskito
 La Trovo - Maria kaj Jozefo trovas Jesuon instruantan al la skribistoj, doktoroj kaj eminentuloj en la Templo 

La Kvin Doloraj Misteroj (preĝotaj marte kaj vendrede)
 La Agonio de Jesuo en Getsemano
 La Skurĝado de Jesuo fare de romiaj soldatoj
 La Kronado - oni kronis Jesuon per dornokrono por puni lin
 La Portado de la kruco al Golgoto
 La Krucumado de Jesuo

 La Kvin Gloraj Misteroj (preĝotaj merkrede kaj dimanĉe)
 La Releviĝo de Jesuo el inter la mortintoj
 La Ĉieliro - Jesuo revenas al la ĉielo
 Pentekosto - Jesuo donas la Sanktan Spiriton al la disĉiploj
 La Ĉieliro de Maria
 La Kronado de Maria en la ĉielo

 La Kvin Lumaj Misteroj (preĝotaj ĵaŭde)
 La Bapto de Jesuo en la Jordano
 La Nuptofesto ĉe Kanao
 La anonco de la Regno
 La Transfiguriĝo
 La unua Eŭkaristio

 La promesoj de Maria 
La Romkatolika Eklezio rimarkigas dek kvin promesojn destinitajn al devotaj preĝantoj de rozario, kiujn 15-jarcenta dominikano Alain de La Roche asertis ricevi de la Virgulino mem.https://dominicanfriars.org/the-15-promises-of-the-rosary/

 Tiu, kiu preĝos la Rozarion ĉiun tagon, ricevos iun ajn gracon petitan.
 Mi promesas mian specialan protekton kaj grandajn profitojn al tiuj, kiuj devote preĝos mian rozarion.
 La rozario estos fortega ŝildo kontraŭ infero, ĝi detruos malvirtojn kaj liberigos la preĝanton el pekoj.
 La rozario burĝonigos virtojn kaj igos siajn preĝantojn akiri Dian mizerikordon.
 La animo, kiu konfidas sin al la rozario, ne pereos.
 Tiu, kiu preĝos mian rozarion, konsiderante la misterojn, ne estos konkerita de misfortuno nek trovos sin en suferiga morto. Se pekulo, tiu konvertiĝos. Se justulo, liaj gracoj daŭros, kaj tiu estos inda je eterna vivo.
 La veraj fideluloj de mia rozario ne mortos sen la sakramentoj de la Eklezio.
 Ĉiuj preĝantoj de la rozario havu en kaj en vivo kaj en morto la lumon kaj plenecon de gracoj, kaj ili partoprenu en la meritoj de gloruloj.
 Mi liberigos el la purgatorio la fidelulojn de la rozario.
 La veraj preĝantoj de mia rozario ĝuos altrangan gloron paradize.
 Pere de trapreĝo de rozario, oni akiros tion, kion oni petas al mi.
 Mi kovros la bezonojn de tiuj, kiuj disvastigas mian rozarion.
 Ĉiuj, kiuj preĝos la rozarion havos ĉiujn ĉielajn glorulojn kiel interhelpantojn, kaj en vivo kaj en la momento de morto.
 Ĉiuj, kiuj preĝas mian rozarion estas miaj amataj gefiloj kaj gefratoj de mia ununura filo Jesuo.
 La pio por la sankta rozario estas granda signo de antaŭdestino.

 Vidu ankaŭ 
 Eŭska rozario
 Virgulino de la Rozario
 ĝapamalo
 meditado
 spirita retiriĝo
 Rozaria kapelo (Saalfelden)

 Referencoj 

 Eksteraj ligiloj 

 Kunviva rozario en Esperanto, en la retejo breviero.org, arkivigita en marto 2016

Kategorio:Katolikismo